**Projektas**

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS TARYBOS 2017 M. VASARIO 24 D. SPRENDIMO Nr. TS-17 „DĖL ROKIŠKIO RAJONO SAVIVALDYBĖS BIUDŽETO 2017 METAMS PATVIRTINIMO“ PATIKSLINIMO**

2017 m. liepos 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

Patikslinti Rokiškio rajono savivaldybės tarybos 2017 m. vasario 24 d. sprendimą Nr. TS-17:

1. Padidinti 1 priede patvirtintą savivaldybės biudžeto pajamų dalį **174400** **Eur**, iš jų:

1.1. padidinti valstybės investicijų programą – **51000** **Eur;**

1.2. padidinti pajamų iš dividendų planą – **30800 Eur;**

1.3. padidinti pajamų iš baudų ir konfiskacijų planą – **10000 Eur;**

1.4. padidinti kitų neišvardytų pajamų planą **– 63800 Eur.**

1.5. padidinti ilgalaikio materialaus ir nematerialaus turto realizavimo pajamų planą – **7500 Eur**;

1.6. padidinti pajamų už teikiamas paslaugas planą- **11300 Eur**.

2. 1, 2, 3 priedus išdėstyti nauja redakcija.

3. Patikslinti 4, 5 prieduose patvirtintas išlaidas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Reda Dūdienė

**„DĖL ROKIŠKIO RAJONO SAVIVALDYBĖS TARYBOS 2017M. VASARIO 24 D. SPRENDIMO Nr.TS-17 „DĖL ROKIŠKIO RAJONO SAVIVALDYBĖS BIUDŽETO 2017 METAMS PATVIRTINIMO“ PATIKSLINIMO”**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Tarybos sprendimo projekto tikslas – patikslinti pajamų ir išlaidų planą.

Šiuo metu esantis teisinis reglamentavimas.

Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

**1**. **PAJAMOS.**

1. Gauta papildomai pajamų iš valstybės biudžeto ir į rajono biudžetą.Į rajono biudžetą gautos pajamos viršija metinį planą ir ta dalimi didinamos.

1.1. LR Švietimo ministerija skyrė lėšas Švietimo įstaigų modeėrnizavimo programai , konkrečiai Kamajų A.Strazdo gimnazijai- 51 tūkst.Eur.

1.2. Dividendų iš AB Panevėžio energija planavome gauti 20 tūkst.Eur. Gavome 50,8. Didinamas planas 30,8 tūkst.Eur.

1.3. Pajamų iš baudų ir konfiskacijų neplanavome gauti, tačiau šiai dienai turime 10 tūkst.Eur. įplaukų. Šia suma didinamas planas.

1.4. Kitų neišvardytų pajamų gauta 63,8 tūkst. daugiau nei planuota metams. Čia didžioji dalis įplaukų sudaro už gyvenamųjų namų renovaciją gyventojų grąžinta dalis.

1.5. Ilgalaikio materialaus ir nematerialaus turto realizuota 7,5 tūkst.Eur daugiau, nei planavome metų pradžioje.

1.6. 4 įstaigos gavo 11.3 tūkst. Eur daugiau nei planavo pajamų už teikiamas paslaugas ( spec. programa).

Dėl šių pokyčių nauja redakcija išdėstomi sprendimo 1,2,3 priedai.

**2. IŠLAIDOS**. Tikslinami 2017m.. vasario 24 d. tarybos sprendimo Nr.TS-17 4 ir 5 priedai- išlaidų dalis pagal asignavimų valdytojus ir programas.

2.1. Valstybės investicijų programos lėšos 51 tūkst.Eur-nukreipiama 5 programai „Rajono infrastruktūros objektų priežiūra, plėtra ir modernizavimas“- Statybos ir infrastruktūros skyriui (VF).

2.2.Papildomi 112 000 eurų savarankiškos funkcijos (SF) asignavimai siūlomi skirti :

|  |  |  |  |
| --- | --- | --- | --- |
| Eil.  Nr. | Asignavimų valdytojas | Siūloma skirti suma Eur | Paskirtis |
| 1. | Administracija | 2700 | atstatomos lėšos tarybos narių darbo apmokėjimo,kurios buvo perkeltos praeitame tarybos posėdyje iš administracijos |
| 2. | Administracijos kitos išl. | 1724 | 1724-vietinės rinkliavos už atliekas administravimo išlaidos,3276- interneto, FVAS, DVS programų aptarnavimo mokesčiams, automobilių nuomai . |
| 3. | Senamiesčio progimnazija | 4500 | Konvekcinei krosniai(senoji 2001 m.sugedusi, nebėra atsarginių detalių- netikslinga remontuoti) |
| 4. | Jaunimo centras | 600 | malkoms |
| 5. | L/D Nykštukas | 767 | naujai įsteigtos aankstyvojo amžiaus vaikų grupės inventoriui įsigyti(stalai, kėdutės,spintelė,kilimas) |
| 6. | Strateginio plan. Ir invest.sk | 6000 | Europos ir kitų fondų projektams dalinai finansuoti- išnaudoti visi skirti asignavimai. |
| 7. | KKSC,VšĮ Jaunimo centras,  R.Lymano muzikos m-kla,  Choreografijos m-kla | 6614 | mokinių pavėžėjimo tėvų transportu išlaidoms kompensoti už I pusmetį |
| 8. | KKSC | 1300 | sporto komplekso eksploatacijos parengiamiesiems darbams |
| 9. | KKSC | 3400 | sporto klubų dalyvavimui čempionatuose(startiniam mokesčiui) |
| 10. | Kavoliškio pagr.mok. | 1569 | prailgintai grupei (1198 -DU) |
| 11. | PPT | 4000 | 1000- kompiuteriui ir programoms , 3000- sensorinei įrangai įsigyti |
| 12. | Juodupės seniūnija | 1600 | skola už sniego valymą |
| 13 | Statybos ir infrastruktūros skyrius | 78986 | Kapitalo investicijoms |

2.3. Kiti pakeitimai:

- J.Keliuočio Viešajai bibliotekai, l/d Nykštukas, l/d Pumpurėlis ir Pandėlio UDC papildomai gautos pajamos už teikiamas paslaugas nukreipiamos pačioms įstaigoms ( 4, 5 priedai (SP.PR);

- iš Švietimo skyriaus ( 2 programa) mokinio krepšelio lėšos egzaminams organizuoti perkeliamos švietimo įstaigoms, kurių darbuotojai vykdė egzaminus;

- iš Administracijos ( 4 programa) valstybės deleguotai funkcijai –gyventojų užimtumo didinimo programai skirti asignavimai II pusmečiui- 168609,26 eur - perkeliami įstaigoms, kurios vykdys šią programą;

- iš sutaupytų socialinei paramai lėšų 31465 eurai perkeliama: 20 000 eurų paramai šeimynoms, globėjams ir daugiavaikėms šeimoms, 2000 eurų- būsto pritaikymui neįgaliesiems ir 9465 eurai- seniūnijoms transporto ir ūkinėms išlaidoms soc. rizikos darbuotojams.

**Galimos pasekmės, priėmus siūlomą tarybos sprendimo projektą:**

**teigiamos** **, nauda rajono gyventojams–** bus finansuotos reikalingos ir būtinos išlaidos,padidės darbo užmokestis daliai biudžetinių įstaigų darbuotojų.

**neigiamos** – nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Finansų skyriaus vedėja Reda Dūdienė